CELEX: 42019X1850
Language: lv
Date: 2019-11-05 00:00:00
Title: Apvienoto Nāciju Eiropas Ekonomikas komisijas (ANO EEK) Noteikumi Nr. 29 – Vienoti noteikumi par transportlīdzekļu apstiprināšanu attiecībā uz komerciāla transportlīdzekļa kabīnē esošu braucēju aizsardzību [2019/1850]

5.11.2019   
            
            
               LV
            
            
               Eiropas Savienības Oficiālais Vēstnesis
            
            
               L 283/72
            
         
      Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē:
      http://www.unece.org/trans/main/wp29/wp29wgs/wp29gen/wp29fdocstts.html
      
         Apvienoto Nāciju Eiropas Ekonomikas komisijas (ANO EEK) Noteikumi Nr. 29 – Vienoti noteikumi par transportlīdzekļu apstiprināšanu attiecībā uz komerciāla transportlīdzekļa kabīnē esošu braucēju aizsardzību [2019/1850]
      
      Ar visiem grozījumiem līdz
      03. sērijas grozījumu 4. papildinājumam – spēkā stāšanās datums: 2019. gada 28. maijs
      Satura rādītājs
      Noteikumi
      
                  1.
               
               Darbības joma
               
            
                  2.
               
               Definīcijas
               
            
                  3.
               
               Apstiprinājuma pieteikums
               
            
                  4.
               
               Apstiprinājums
               
            
                  5.
               
               Prasības
               
            
                  6.
               
               Pārveidojumi un transportlīdzekļa tipa apstiprinājuma paplašinājums
               
            
                  7.
               
               Ražošanas atbilstība
               
            
                  8.
               
               Sankcijas par ražošanas neatbilstību
               
            
                  9.
               
               Ražošanas pilnīga izbeigšana
               
            
                  10.
               
               Pārejas noteikumi
               
            
                  11.
               
               Par apstiprināšanas testu veikšanu atbildīgo tehnisko dienestu un tipa apstiprinātāju iestāžu nosaukumi un adreses
               
            Pielikumi
      
                  1.
               
               
                  EEK tipa apstiprinājuma dokumentācija
                  1. daļa. Informācijas dokumenta paraugs
                  2. daļa. Paziņojums
               
               
            
                  2.
               
               Apstiprinājuma marķējuma zīmju izkārtojums
               
            
                  3.
               
               
                  Testa procedūra
                  1. papildinājums. Instrukcijas transportlīdzekļa nostiprināšanai testa stendā
                  2. papildinājums. Izdzīvošanas telpas verificēšanai izmantojamais manekens
               
               
            
                  4.
               
               
                  “H” punkta un rumpja faktiskā leņķa noteikšanas procedūra mehānisko transportlīdzekļu sēdvietām
                  1. papildinājums. Telpiskā “H” punkta mašīnas (3-D H mašīnas) apraksts
                  2. papildinājums. Telpiskā koordinātu sistēma
               
               
            
                  5.
               
               Atsauces dati attiecībā uz sēdvietām
               
            
         1.   
         DARBĪBAS JOMA
         Šos noteikumus piemēro N (1) kategorijas transportlīdzekļiem attiecībā uz kabīnē esošo braucēju aizsardzību.
      
      
         2.   
         DEFINĪCIJAS
         Šajos noteikumos:
      
      
         2.1.   
         
            “transportlīdzekļa apstiprinājums” ir transportlīdzekļa tipa apstiprinājums atbilstīgi šo noteikumu prasībām attiecībā uz transportlīdzekļa kabīnē esošo braucēju aizsardzību frontāla trieciena vai apgāšanās gadījumā;
         
      
      
         2.2.   
         
            “transportlīdzekļa tips” ir mehāniskā transportlīdzekļa kategorija, kas neatšķiras tādos būtiskos aspektos kā:
         
      
      
         2.2.1.   
         
            transportlīdzekļa kabīnes izmēri, forma un sastāvdaļu materiāli vai
         
      
      
         2.2.2.   
         
            kabīnes stiprinājuma veids pie šasijas rāmja;
         
      
      
         2.3.   
         
            “šķērsplakne” ir vertikāla plakne, kas ir perpendikulāra transportlīdzekļa garenplaknei;
         
      
      
         2.4.   
         
            “garenplakne” ir plakne, kas ir paralēla transportlīdzekļa vidējai garenplaknei;
         
      
      
         2.5.   
         
            “transportlīdzeklis ar kabīni virs motora” ir transportlīdzeklis, kam vairāk nekā puse motora garuma atrodas uz aizmuguri no vējstikla pamatnes tālākā priekšējā punkta un stūres rata rumba atrodas transportlīdzekļa garuma priekšējā ceturtdaļā;
         
      
      
         2.6.   
         
            “R punkts” ir sēdvietas atskaites punkts, kas definēts 4. pielikuma 2.4. punktā;
         
      
      
         2.7.   
         
            “H punkts” ir punkts, kas definēts 4. pielikuma 2.3. punktā;
         
      
      
         2.8.   
         
            “A tests” ir frontālā trieciena tests, kas paredzēts kabīnes izturības izvērtēšanai frontālā sadursmē;
         
      
      
         2.9.   
         
            “B tests” ir pret kabīnes A statņiem vērsta trieciena tests, kas paredzēts kabīnes izturības izvērtēšanai 90° apgāšanās situācijā un tai sekojošā triecienā;
         
      
      
         2.10.   
         
            “C tests” ir kabīnes jumta izturības tests, kas paredzēts kabīnes jumta izturības izvērtēšanai 180° apgāšanās situācijā;
         
      
      
         2.11.   
         
            “A statnis” ir vistālāk priekšā, ārpusē esošais jumta balsts;
         
      
      
         2.12.   
         
            “vējstikls” ir transportlīdzekļa priekšējais stiklojums, kas atrodas starp A statņiem;
         
      
      
         2.13.   
         
            “no M1 atvasināti N1 kategorijas transportlīdzekļi” ir N1 kategorijas transportlīdzekļi, kuriem A statņu priekšā ir tāda pati vispārīgā struktūra un forma kā iepriekš M1 kategorijas transportlīdzeklim;
         
      
      
         2.14.   
         
            “atsevišķa kabīne” ir kabīne, kas piestiprināta transportlīdzekļa rāmim ar specifiskiem savienojumiem un kurai nav kopīgas daļas ar kravas zonu.
         
      
      
         3.   
         
            APSTIPRINĀJUMA PIETEIKUMS
         
      
      
         3.1.   
         
            Transportlīdzekļa tipa apstiprinājuma pieteikumu attiecībā uz transportlīdzekļa kabīnē esošo braucēju aizsardzību iesniedz transportlīdzekļa ražotājs vai tā pienācīgi pilnvarots pārstāvis.
         
      
      
         3.2.   
         
            Tam pievieno transportlīdzekļa rasējumus, kuros redzams kabīnes novietojums uz transportlīdzekļa un tās piestiprināšanas veids, un pietiekami detalizētus kabīnes struktūras rasējumus, un visus minētos rasējumus iesniedz trīs eksemplāros. Informācijas dokumenta paraugs, kas attiecas uz uzbūves īpašībām, ir dots 1. pielikuma 1. daļā.
         
      
      
         4.   
         
            APSTIPRINĀJUMS
         
      
      
         4.1.   
         
            Ja apstiprināšanai atbilstīgi šiem noteikumiem iesniegtais transportlīdzeklis atbilst šo noteikumu 5. punkta prasībām, piešķir dotā transportlīdzekļa tipa apstiprinājumu.
         
      
      
         4.2.   
         
            Katram apstiprinātajam tipam piešķir apstiprinājuma numuru. Tā pirmie divi cipari (pašlaik 03, kas atbilst 03. grozījumu sērijai) norāda grozījumu sēriju, kura ietver jaunākos svarīgākos tehniskos grozījumus, kas līdz apstiprinājuma izdošanai izdarīti šajos noteikumos. Viena un tā pati Nolīguma puse nedrīkst piešķirt to pašu numuru citam transportlīdzekļa tipam 2.2. punkta nozīmē.
         
      
      
         4.3.   
         
            Šos noteikumus piemērojošās Nolīguma puses par transportlīdzekļa tipa apstiprinājumu vai apstiprinājuma paplašinājumu, atteikšanu vai anulēšanu, vai par ražošanas pilnīgu izbeigšanu paziņo, izmantojot šo noteikumu 1. pielikumā dotajam paraugam atbilstošu veidlapu.
         
      
      
         4.4.   
         
            Uz visiem transportlīdzekļiem, kas atbilst saskaņā ar šiem noteikumiem apstiprinātam transportlīdzekļa tipam, skaidri redzamā un viegli pieejamā vietā, kas norādīta apstiprinājuma veidlapā, liek starptautisku apstiprinājuma marķējuma zīmi, ko veido:
         
      
      
         4.4.1.   
         
            aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (2); un
         
      
      
         4.4.2.   
         
            pa labi no 4.4.1. punktā noteiktā apļa – šo noteikumu numurs, aiz tā burts “R”, defise un apstiprinājuma numurs.
         
      
      
         4.5.   
         
            Ja transportlīdzeklis atbilst transportlīdzekļa tipam, kas apstiprināts saskaņā ar vienu vai vairākiem citiem Nolīgumam pievienotiem noteikumiem, valstī, kurā apstiprinājums piešķirts saskaņā ar šiem noteikumiem, 4.4.1. punktā noteiktais simbols nav jāatkārto; šādā gadījumā papildu numurus un simbolus no visiem tiem noteikumiem, saskaņā ar kuriem piešķirts apstiprinājums valstī, kas piešķīrusi apstiprinājumu saskaņā ar šiem noteikumiem, norāda vertikālās slejās pa labi no 4.4.1. punktā noteiktā simbola.
         
      
      
         4.6.   
         
            Apstiprinājuma marķējuma zīmei ir jābūt skaidri salasāmai un neizdzēšamai.
         
      
      
         4.7.   
         
            Apstiprinājuma marķējuma zīmi novieto transportlīdzekļa datu plāksnītes tuvumā vai uz tās.
         
      
      
         4.8.   
         
            Apstiprinājuma marķējuma zīmju izkārtojuma piemēri doti šo noteikumu 2. pielikumā.
         
      
      
         5.   
         
            PRASĪBAS
         
      
      
         5.1.   
         
            Vispārīgās prasības
         
      
      
         5.1.1.   
         
            Transportlīdzekļa kabīnei ir jābūt konstruētai un piestiprinātai transportlīdzeklim tā, lai cik vien iespējams mazinātu tajā esošo braucēju risku gūt ievainojumus avārijas situācijā.
         
      
      
         5.1.2.   
         N1 kategorijas transportlīdzekļus un N2 kategorijas transportlīdzekļus, kuru pilna masa nepārsniedz 7,5 t, pakļauj A un C testam, kas aprakstīts 3. pielikuma 5. un 7. punktā.
         Tomēr transportlīdzekļa tipu, kas atbilst Noteikumu Nr. 12 vai Noteikumu Nr. 33, vai Noteikumu Nr. 94 prasībām saistībā ar frontālu triecienu, un no M1 atvasinātus N1 kategorijas transportlīdzekļus, kuri apstiprināti atbilstīgi Noteikumiem Nr. 94, drīkst uzskatīt par atbilstošiem prasībām saistībā ar frontālu triecienu (A tests).
         C testu veic tikai transportlīdzekļiem ar atsevišķu kabīni.
      
      
         5.1.3.   
         N3 kategorijas transportlīdzekļus un N2 kategorijas transportlīdzekļus, kuru pilna masa pārsniedz 7,5 t, pakļauj A, B un C testam, kas aprakstīts 3. pielikuma 5., 6. un 7. punktā.
         C testu veic tikai transportlīdzekļiem ar atsevišķu kabīni.
      
      
         5.1.4.   
         
            A testu (frontāls trieciens) veic tikai transportlīdzekļiem ar kabīni virs motora.
         
      
      
         5.1.5.   
         
            Lai pierādītu atbilstību 5.1.2. vai 5.1.3. punktam, pēc ražotāja izvēles drīkst izmantot vienu, divas vai trīs kabīnes. Tomēr C testa abas fāzes jāveic vienai un tai pašai kabīnei.
         
      
      
         5.1.6.   
         
            A, B un C testu nav obligāti jāveic, ja ražotājs ar datorsimulāciju, kabīnes sastāvdaļu izturības aprēķiniem vai citādi tehniskajam dienestam var pierādīt, ka, pakļauta testa apstākļiem, kabīne nedeformēsies tiktāl, lai apdraudētu tajā esošos braucējus (iespiešanās izdzīvošanas telpā).
         
      
      
         5.2.   
         
            Pēc testa vai testiem vajadzīgā izdzīvošanas telpa
         
      
      
         5.2.1.   
         
            Pēc 5.1.2. vai 5.1.3. punktā noteikto testu veikšanas transportlīdzekļa kabīnē ir jābūt izdzīvošanas telpai, kurā iespējama 3. pielikuma 2. papildinājumā definētā testa manekena novietošana sēdeklī, kurš ir vidējā stāvoklī, testa manekenam nesaskaroties ar nedeformējamām daļām, kuru cietība pēc Šora ir lielāka nekā vai vienāda ar 50. Neņem vērā nedeformējamas daļas, kuras no testa manekena var noņemt bez darbarīkiem, pieliekot spēku, kas mazāks nekā 100 N. Lai atvieglotu uzstādīšanu, manekenu drīkst ievietot izjauktā veidā un tā salikšanu veikt kabīnē. Šim nolūkam sēdvietu iestata galējā aizmugurējā stāvoklī, manekenu pilnībā saliek un novieto tā, lai tā H punkts sakristu ar R punktu. Tad izdzīvošanas telpas novērtēšanai sēdekli pārvieto uz priekšu vidējā stāvoklī. Kā alternatīvu testa manekenam, kas aprakstīts 3. pielikuma 2. papildinājumā, drīkst izmantot piecdesmitās procentiles Hybrid II vai Hybrid III vīrieša manekenu ar vai bez mērinstrumentiem, kura apraksts ir dots Noteikumos Nr. 94.
         
      
      
         5.2.2.   
         
            Šādi definētu telpu verificē katram ražotāja norādītajam sēdeklim.
         
      
      
         5.3.   
         
            Citi nosacījumi
         
      
      
         5.3.1.   
         
            Testu laikā sastāvdaļas, ar kurām kabīne ir piestiprināta šasijas rāmim, drīkst deformēties vai salūst ar nosacījumu, ka kabīne paliek piestiprināta pie šasijas rāmja ar standarta stiprinājumiem un patvaļīgi nepārvietojas, necilājas vai nerotē stiprinājuma punktos.
         
      
      
         5.3.2.   
         
            Testu laikā durvis nedrīkst atvērties, bet pēc testēšanas tām nav obligāti jābūt atveramām.
         
      
      
         6.   
         
            PĀRVEIDOJUMI UN TRANSPORTLĪDZEKĻA TIPA APSTIPRINĀJUMA PAPLAŠINĀJUMS
         
      
      
         6.1.   
         
            Par visiem transportlīdzekļa tipa pārveidojumiem ziņo tipa apstiprinātājai iestādei, kas apstiprinājusi transportlīdzekļa tipu. Tipa apstiprinātāja iestāde tad drīkst vai nu:
         
      
      
         6.1.1.   
         
            uzskatīt, ka izdarītajiem pārveidojumiem nevarētu būt vērā ņemamas negatīvas sekas un ka transportlīdzeklis jebkurā gadījumā joprojām atbilst prasībām,
         
      
      
         6.1.2.   
         
            vai pieprasīt jaunu testa ziņojumu no tehniskā dienesta, kas atbildīgs par testu veikšanu.
         
      
      
         6.2.   
         
            Par apstiprinājuma apstiprināšanu vai atteikšanu, norādot izmaiņas, paziņo šos noteikumus piemērojošajām Nolīguma pusēm saskaņā ar 4.3. punktā noteikto procedūru.
         
      
      
         6.3.   
         
            Kompetentā iestāde, kura izdod apstiprinājuma paplašinājumu, šādam paplašinājumam piešķir sērijas numuru un par to informē citas 1958. gada Nolīguma puses, kas piemēro šos noteikumus, izmantojot šo noteikumu 1. pielikumā dotajam paraugam atbilstošu paziņojuma veidlapu.
         
      
      
         7.   
         RAŽOŠANAS ATBILSTĪBA
         Ražošanas atbilstības procedūrām jāatbilst tām, kas noteiktas Nolīgumā (1. pielikums, E/ECE/TRANS/505/Rev.3), ievērojot šādas prasības:
      
      
         7.1.   
         
            transportlīdzeklim, kas apstiprināts atbilstīgi šiem noteikumiem, ir jābūt izgatavotam atbilstīgi apstiprinātajam tipam, ievērojot 5. punkta prasības;
         
      
      
         7.2.   
         
            kompetentā iestāde, kas piešķīrusi tipa apstiprinājumu, jebkurā laikā drīkst verificēt katrā ražotnē piemērojamo kontroles metožu atbilstību. Šādu inspicēšanu normālais biežums ir reize divos gados.
         
      
      
         8.   
         
            SANKCIJAS PAR RAŽOŠANAS NEATBILSTĪBU
         
      
      
         8.1.   
         
            Apstiprinājumu, kas saskaņā ar šiem noteikumiem piešķirts attiecībā uz transportlīdzekļu tipu, drīkst anulēt, ja nav izpildītas 7.1. punktā noteiktā prasība.
         
      
      
         8.2.   
         
            Ja šos noteikumus piemērojoša Nolīguma puse anulē tās iepriekš piešķirtu apstiprinājumu, tā nekavējoties par to informē citas šos noteikumus piemērojošās Nolīguma puses, izmantojot šo noteikumu 1. pielikumā dotajam paraugam atbilstošu paziņojuma veidlapu.
         
      
      
         9.   
         RAŽOŠANAS PILNĪGA IZBEIGŠANA
         Ja apstiprinājuma turētājs pilnīgi izbeidz saskaņā ar šiem noteikumiem apstiprināta transportlīdzekļa tipa ražošanu, tas par to informē iestādi, kas piešķīrusi apstiprinājumu. Pēc attiecīgā paziņojuma saņemšanas šī iestāde informē pārējās šos noteikumus piemērojošās 1958. gada Nolīguma puses, izmantojot šo noteikumu 1. pielikumā dotajam paraugam atbilstošu paziņojuma veidlapu.
      
      
         10.   
         
            PĀREJAS NOTEIKUMI
         
      
      
         10.1.   
         
            No 02. sērijas grozījumu oficiālās spēkā stāšanās dienas Nolīguma puses, kas piemēro šos noteikumus, neatsakās piešķirt EEK apstiprinājumu atbilstīgi šiem noteikumiem, kas grozīti ar 02. sērijas grozījumiem.
         
      
      
         10.2.   
         
            No 2002. gada 1. oktobra Nolīguma puse, kas piemēro šos noteikumus, piešķir EEK apstiprinājumus tikai tad, ja tiek izpildītas šo noteikumu prasības, ievērojot 02. sērijas grozījumus.
         
      
      
         10.3.   
         
            No 2006. gada 1. oktobra Nolīguma puse, kas piemēro šos noteikumus, drīkst atteikties atzīt apstiprinājumus, kas nav piešķirti saskaņā ar šo noteikumu 02. sērijas grozījumiem.
         
      
      
         10.4.   
         
            No 03. sērijas grozījumu oficiālās spēkā stāšanās dienas Nolīguma puses, kas piemēro šos noteikumus, neatsakās piešķirt EEK apstiprinājumu atbilstīgi šiem noteikumiem, kas grozīti ar 03. sērijas grozījumiem.
         
      
      
         10.5.   
         
            Pēc 72 mēnešiem kopš 03. sērijas grozījumu spēkā stāšanās dienas Nolīguma puses, kas piemēro šos noteikumus, piešķir jauniem kabīņu veidiem EEK apstiprinājumu atbilstīgi šiem noteikumiem tikai tad, ja ir izpildītas šo noteikumu prasības, ievērojot 03. sērijas grozījumus.
         
      
      
         10.6.   
         
            Nolīguma puses, kas piemēro šos noteikumus, neatsakās piešķirt paplašinājumu apstiprinājumam atbilstīgi šo noteikumu iepriekšējo sēriju grozījumiem.
         
      
      
         10.7.   
         
            Nolīguma puses, kas piemēro šos noteikumus, 72 mēnešu laikā pēc 03. sērijas grozījumu spēkā stāšanās dienas turpina piešķirt apstiprinājumus tiem transportlīdzekļu tipiem, kuri atbilst šo noteikumu prasībām, kas grozīti ar iepriekšējo sēriju grozījumiem.
         
      
      
         10.8.   
         
            Neviena Nolīguma puse, kas piemēro šos noteikumus, neatsaka nacionālo vai reģionālo tipa apstiprinājumu transportlīdzekļa tipam, kas apstiprināts atbilstīgi šo noteikumu 03. sērijas grozījumiem.
         
      
      
         10.9.   
         
            Pat pēc šo noteikumu 03. sērijas grozījumu stāšanās spēkā transportlīdzekļu apstiprinājumi atbilstīgi šo noteikumu iepriekšējo sēriju grozījumiem paliek spēkā, un Nolīguma puses, kas piemēro šos noteikumus, turpina tos pieņemt.
         
      
      
         11.   
         PAR APSTIPRINASANAS TESTU VEIKSANU ATBILDIGO TEHNISKO DIENESTU UN TIPA APSTIPRINATAJU IESTAZU NOSAUKUMI UN ADRESES
         Šos noteikumus piemērojošās Nolīguma puses paziņo Apvienoto Nāciju Organizāciju sekretariātam tehnisko dienestu nosaukumu un adresi, kas veic apstiprināšanas testus, un tipa apstiprinātāju iestāžu nosaukumu un adresi, kuras piešķir apstiprinājumus un kurām jāsūta veidlapas, kas apliecina citās valstīs izdotu apstiprinājumu, apstiprinājuma paplašinājumu, atteikumu vai anulēšanu.
      
      
         (1)  Kā definēts Konsolidētajā rezolūcijā par transportlīdzekļu konstrukciju (R.E.3), dokuments ECE/TRANS/WP.29/78/Rev.6, 2. punkts.
      
         (2)  1958. gada Nolīguma pušu pazīšanas numuri ir doti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments ECE/TRANS/WP.29/78/Rev. 6 – http://www.unece.org/trans/main/wp29/wp29wgs/wp29gen/wp29resolutions.html.
   
   
      
         1. PIELIKUMS
         
            EEK TIPA APSTIPRINĀJUMA DOKUMENTĀCIJA
         
         1. DAĻA
         INFORMĀCIJAS DOKUMENTA PARAUGS
         
            Saskaņā ar Noteikumiem Nr. 29 attiecībā uz kabīnes tipa apstiprināšanu
         
         Šāda informācija attiecīgā gadījumā jāiesniedz trijos eksemplāros kopā ar satura rādītāju. Jebkādi rasējumi jāiesniedz pienācīgā mērogā un pietiekami detalizēti A4 formātā vai salocītus līdz A4 formātam. Ja ir fotoattēli, tiem jābūt pietiekami detalizētiem.
         
                  
                     1.
                  
                  
                     Vispārīgi …
                  
               
                  
                     1.1.
                  
                  
                     Marka (ražotāja tirdzniecības nosaukums): …
                  
               
                  
                     1.2.
                  
                  
                     Tips: …
                  
               
                  
                     1.3.
                  
                  
                     Tipa identifikācijas līdzekļi, ja marķēts uz transportlīdzekļa: …
                  
               
                  
                     1.3.3.
                  
                  
                     Šī marķējuma atrašanās vieta: …
                  
               
                  
                     1.4.
                  
                  
                     Transportlīdzekļa kategorija (1):…
                  
               
                  
                     1.5.
                  
                  
                     Ražotāja nosaukums un adrese: …
                  
               
                  
                     1.6.
                  
                  
                     Montāžas rūpnīcas(-u) adrese(-es): …
                  
               
                  
                     2.
                  
                  
                     Transportlīdzekļa uzbūves vispārīgi raksturlielumi…
                  
               
                  
                     2.1.
                  
                  
                     Reprezentatīva transportlīdzekļa fotoattēli un/vai rasējumi: …
                  
               
                  
                     2.2.
                  
                  
                     Visa transportlīdzekļa rasējums mērogā: …
                  
               
                  
                     2.3.
                  
                  
                     Asu un riteņu skaits: …
                  
               
                  
                     2.6.
                  
                  
                     Motora atrašanās vieta un novietojums: …
                  
               
                  
                     2.7.
                  
                  
                     Vadītāja kabīne (kabīne virs motora vai ar motora pārsegu) (2)…
                  
               
                  
                     2.8.
                  
                  
                     Vadības puse: …
                  
               
                  
                     3.
                  
                  
                     Masas un izmēri (kg un mm) (attiecīgā gadījumā norāde uz rasējumu) …
                  
               
                  
                     3.1.
                  
                  
                     Ražotāja norādītā tehniski pieļaujamā maksimālā masa: …
                  
               
                  
                     3.2.
                  
                  
                     Tehniski pieļaujamā maksimālā masa uz transportlīdzekļa priekšējo asi vai asīm: …
                  
               
                  
                     4.
                  
                  
                     Kabīne…
                  
               
                  
                     4.1.
                  
                  
                     Kabīnes tips: (normāla/ar guļvietu/ar augšējo guļvietu) (3):…
                  
               
                  
                     4.2.
                  
                  
                     Izmantotie materiāli un ražošanas metodes: …
                  
               
                  
                     4.3.
                  
                  
                     Durvju konfigurācija un durvju skaits: …
                  
               
                  
                     4.4.
                  
                  
                     Rasējumi, kuros attēloti durvju slēgmehānismi un notures sastāvdaļas, un to atrašanās vietas durvīs: …
                  
               
                  
                     4.5.
                  
                  
                     Sēdekļu skaits: …
                  
               
                  
                     4.6.
                  
                  
                     R punkti: …
                  
               
                  
                     4.7.
                  
                  
                     Transportlīdzekļa tipa kabīnes detalizēts apraksts, norādot tās izmērus, konfigurāciju un materiālus, un stiprinājumus pie šasijas rāmja: …
                  
               
                  
                     4.8.
                  
                  
                     Kabīnes un to iekšējā iekārtojuma daļu rasējumi, kuras ietekmē paliekošo telpu:
                  
               
                  
                     5.
                  
                  
                     Stūres iekārta…
                  
               
                  
                     5.1.
                  
                  
                     Stūres vadības ierīces(-ču) shematisks(-i) attēls(-i): …
                  
               
                  
                     5.2.
                  
                  
                     Stūres vadības ierīces regulēšanas (ja tāda ir) diapazons un veids: …
                  
               2. DAĻA
         
            
         
            (1)  Kā definēts Konsolidētajā rezolūcijā par transportlīdzekļu konstrukciju (R.E.3), dokuments ECE/TRANS/WP.29/78/Rev.6, 2. punkts.
         
            (2)  Kabīne virs motora ir konfigurācija, kurā vairāk nekā puse motora garuma atrodas uz aizmuguri no vējstikla pamatnes tālākā priekšējā punkta un stūres rata rumba atrodas transportlīdzekļa garuma priekšējā ceturtdaļā.
         
            (3)  Nevajadzīgo svītrot (ir gadījumi, kad nekas nav jāsvītro, jo atbilst vairāk nekā viens ieraksts).
      
   
   
      
         2. PIELIKUMS
         
            APSTIPRINĀJUMA MARĶĒJUMA ZĪMJU IZKĀRTOJUMS
         
         A PARAUGS
         (Sk. šo noteikumu 4.4. punktu)
         
            
         Dotā apstiprinājuma marķējuma zīme uz transportlīdzekļa norāda, ka konkrētais transportlīdzekļa tips attiecībā uz komerciāla transportlīdzekļa kabīnē esošo braucēju aizsardzību ir apstiprināts Nīderlandē (E 4) ar numuru 03249. Pirmie divi apstiprinājuma numura cipari norāda, ka apstiprinājuma piešķiršanas brīdī Noteikumos Nr. 29 jau bija ietverti 03. sērijas grozījumi.
         B PARAUGS
         
            
         Dotā apstiprinājuma marķējuma zīme uz transportlīdzekļa norāda, ka konkrētais transportlīdzekļa tips ir apstiprināts Nīderlandē (E 4) atbilstīgi Noteikumiem Nr. 29 un 24 (1) (pēdējo minēto noteikumu gadījumā koriģētais absorbcijas koeficients ir 1,30 m-1). Apstiprinājumu numuri norāda, ka minēto apstiprinājumu piešķiršanas brīdī Noteikumos Nr. 29 un 24 bija ietverti 03. sērijas grozījumi.
         
            (1)  Otrais numurs norādīts tikai kā piemērs.
      
   
   
      
         3. PIELIKUMS
         
            TESTA PROCEDŪRA
         
         
                  
                     1.
                  
                  
                     Durvis
                     Pirms testēšanas kabīnes durvis aizver, bet neaizslēdz.
                  
               
                  
                     2.
                  
                  
                     Motors
                     A testa veikšanai transportlīdzeklim uzstāda motoru vai tā modeli, kas līdzinās motoram pēc masas, izmēriem un stiprinājuma.
                  
               
                  
                     3.
                  
                  
                     Kabīne
                     Kabīni aprīko ar stūres mehānismu, stūres ratu, kontrolmēraparātu paneli un vadītāja un pasažieru sēdekļiem. Stūres ratu un sēdvietu iestata normālā lietošanas stāvoklī, kā norādījis ražotājs.
                  
               
                  
                     4.
                  
                  
                     Kabīnes piestiprināšana
                     A testa veikšanai transportlīdzeklim uzstāda kabīni. B un C testa veikšanai kabīni pēc ražotāja izvēles uzstāda vai nu transportlīdzeklim, vai uz atsevišķa rāmja. Transportlīdzekli vai rāmi nostiprina, kā norādīts šā pielikuma 1. papildinājumā.
                  
               
                  
                     5.
                  
                  
                     Frontālā trieciena tests (A tests)
                  
               
            1. attēls
         
         
            Frontālā trieciena tests (A tests)
         
         
            
         
                  
                     5.1.
                  
                  
                     Zveltnim jābūt izgatavotam no tērauda, un tā masai jābūt sadalītai vienmērīgi; tā masa nedrīkst būt mazāka kā 1500 kg. Tā trieciena virsmai, kura ir taisnstūra un plakana, jābūt 2500 mm platai un 800 mm augstai (skatīt b un h 1. attēlā). Tā malu noapaļojuma rādiusam jābūt 10 mm ±5 mm.
                  
               
                  
                     5.2.
                  
                  
                     Zveltņa mezglam jābūt stingras konstrukcijas. Zveltnim jābūt brīvi iekārtam divos stieņos, kas tam ir stingri piestiprināti, un attālums starp tiem nedrīkst būt mazāks kā 1000 mm (skatīt f 1. attēlā). Stieņu garums no piekares ass līdz zveltņa ģeometriskajam centram nedrīkst būt mazāks kā 3500 mm (L 1. attēlā).
                  
               
                  
                     5.3.
                  
                  
                     Zveltni izvieto tā, lai vertikālā stāvoklī:
                  
               
                  
                     5.3.1.
                  
                  
                     tā trieciena virsma saskartos ar transportlīdzekļa vistālāk priekšā esošo daļu;
                  
               
                  
                     5.3.2.
                  
                  
                     tā smaguma centrs c = 50 + 5/- 0 mm ir zem vadītāja sēdvietas R punkta; un
                  
               
                  
                     5.3.3.
                  
                  
                     tā smaguma centrs atrastos transportlīdzekļa vidējā garenplaknē.
                  
               
                  
                     5.4.
                  
                  
                     Zveltnim jātrāpa pa kabīnes priekšu virzienā uz kabīnes aizmuguri. Triecienam jābūt vērstam horizontāli un paralēli transportlīdzekļa vidējai garenplaknei.
                  
               
                  
                     5.5.
                  
                  
                     Trieciena enerģijai jābūt:
                  
               
                  
                     5.5.1.
                  
                  
                     29,4 kJ N1 kategorijas transportlīdzekļiem un N2 kategorijas transportlīdzekļiem, kuru pilna masa nepārsniedz 7,5 tonnas;
                  
               
                  
                     5.5.2.
                  
                  
                     55 kJ N3 kategorijas transportlīdzekļiem un N2 kategorijas transportlīdzekļiem, kuru pilna masa pārsniedz 7,5 tonnas.
                  
               
                  
                     6.
                  
                  
                     Trieciena tests priekšējiem statņiem (B tests)
                  
               
            2. attēls
         
         
            Trieciena tests priekšējiem statņiem (B tests)
         
         
            
         
                  
                     6.1.
                  
                  
                     Zveltnim jābūt stingram, un tā masai jābūt sadalītai vienmērīgi; tā masa nedrīkst būt mazāka kā 1 000 kg. Zveltnim jābūt cilindriskam, ar cilindra diametru d 600 ±50 mm un garumu b, kas nav mazāks kā 2 500 mm. Tā malu noapaļojuma rādiuss nedrīkst būt mazāks kā 1,5 mm.
                  
               
                  
                     6.2.
                  
                  
                     Zveltņa mezglam jābūt stingras konstrukcijas. Zveltnim jābūt brīvi iekārtam divos stieņos, kas tam ir stingri piestiprināti, un attālums starp tiem nedrīkst būt mazāks kā f = 1 000 mm. Stieņu garums no piekares ass līdz zveltņa ģeometriskajam centram nedrīkst būt mazāks kā L = 3 500 mm.
                  
               
                  
                     6.3.
                  
                  
                     Zveltni izvieto tā, lai, tā piekarei atrodoties vertikālā stāvoklī:
                  
               
                  
                     6.3.1.
                  
                  
                     tā trieciena virsma saskartos ar kabīnes vistālāk priekšā esošo daļu;
                  
               
                  
                     6.3.2.
                  
                  
                     tā gareniskā viduslīnija būtu horizontāla un perpendikulāra kabīnes vertikālajai vidējai garenplaknei;
                  
               
                  
                     6.3.3.
                  
                  
                     tā smaguma centrs atrastos viduspunktā starp apakšējo un augšējo vējstikla rāmi, mērot uz vējstikla un uz kabīnes vertikālās vidējās garenplaknes;
                  
               
                  
                     6.3.4.
                  
                  
                     tā smaguma centrs būtu kabīnes vidējā garenplaknē;
                  
               
                  
                     6.3.5.
                  
                  
                     tā garums transportlīdzekļa platumā būtu sadalīts vienmērīgi, pārsedzot abu A statņu pilnu platumu.
                  
               
                  
                     6.4.
                  
                  
                     Zveltnim jātrāpa pa kabīnes priekšu virzienā uz kabīnes aizmuguri. Triecienam jābūt vērstam horizontāli un paralēli transportlīdzekļa vidējai garenplaknei.
                  
               
                  
                     6.5.
                  
                  
                     Trieciena enerģijai ir jābūt 29,4 kJ.
                  
               
                  
                     7.
                  
                  
                     Jumta izturības tests (C tests)
                  
               
            3. attēls
         
         
            Jumta izturības tests (C tests)
         
         
            
         
                  
                     7.1.
                  
                  
                     N2 kategorijas transportlīdzekļiem, kuru pilna masa pārsniedz 7,5 tonnas, un N3 kategorijas transportlīdzekļiem vienai un tai pašai kabīnei veic 7.3. un 7.4. punktā aprakstītos testus minētajā secībā.
                  
               
                  
                     7.2.
                  
                  
                     N2 kategorijas transportlīdzekļiem, kuru pilna masa nepārsniedz 7,5 tonnas, un N1 kategorijas transportlīdzekļiem veic tikai 7.4. punktā aprakstīto testu.
                  
               
                  
                     7.3.
                  
                  
                     N2 kategorijas transportlīdzekļu, kuru pilna masa pārsniedz 7,5 tonnas, un N3 kategorijas transportlīdzekļu dinamiska priekšslogošana (skatīt P1 3. attēlā).
                  
               
                  
                     7.3.1.
                  
                  
                     Zveltnim jābūt stingram, un tā masai jābūt sadalītai vienmērīgi; tā masa nedrīkst būt mazāka kā 1 500 kg.
                  
               
                  
                     7.3.2.
                  
                  
                     Zveltņa trieciena virsmai jābūt taisnstūra un plakanai. Tā izmēriem jābūt pietiekami lieliem, lai 7.3.3. punktā aprakstītajā novietojumā zveltņa malas nesaskartos ar kabīni.
                     Ja par zveltni izmanto svārstu, tam jābūt brīvi iekārtam divos stieņos, kas tam ir stingri piestiprināti, un attālums starp tiem nedrīkst būt mazāks kā 1 000 mm. Attālums no piekares ass līdz zveltņa ģeometriskajam centram nedrīkst būt mazāks kā 3 500 mm.
                  
               
                  
                     7.3.3.
                  
                  
                     Zveltni un/vai kabīni novieto tā, lai trieciena brīdī:
                  
               
                  
                     7.3.3.1.
                  
                  
                     zveltņa trieciena virsma būtu 20° leņķī pret kabīnes vidējo garenplakni. Drīkst sagāzt vai nu zveltni, vai kabīni. Ja zveltnis ir svārsts, kabīni sagāzt nedrīkst, un tai jābūt uzstādītai horizontāli;
                  
               
                  
                     7.3.3.2.
                  
                  
                     zveltņa trieciena virsma visā garumā pārsegtu kabīnes augšējo daļu;
                  
               
                  
                     7.3.3.3.
                  
                  
                     zveltņa gareniskā viduslīnija būtu horizontāla un paralēla kabīnes vidējai garenplaknei.
                  
               
                  
                     7.3.4.
                  
                  
                     Zveltnim jātrāpa pa kabīnes augšējo daļu tā, lai trieciena laikā būtu izpildīti 7.3.3. punkta priekšraksti. Trieciena virzienam jābūt perpendikulāram zveltņa trieciena virsmai un perpendikulāram kabīnes gareniskajai viduslīnijai. Drīkst pārvietot vai nu zveltni, vai kabīni, līdz tiek izpildītas novietošanas prasības trieciena brīdī.
                  
               
                  
                     7.3.5.
                  
                  
                     Trieciena enerģijai ir jābūt vismaz 17,6 kJ.
                  
               
                  
                     7.4.
                  
                  
                     Jumta izturības tests (skatīt P2 3. attēlā)
                  
               
                  
                     7.4.1.
                  
                  
                     Slogošanas ierīcei jābūt izgatavotai no tērauda, un tās masai jābūt sadalītai vienmērīgi.
                  
               
                  
                     7.4.2.
                  
                  
                     Ierīces slogošanas virsmai jābūt taisnstūra un plakanai. Tās izmēriem ir jābūt pietiekami lieliem, lai 7.4.4. punktā aprakstītajā novietojumā kabīne un ierīces malas nesaskartos.
                  
               
                  
                     7.4.3.
                  
                  
                     Starp ierīci un tā balstošo struktūru attiecīgā gadījumā drīkst ievietot lineāras virzības sistēmu, lai pieļautu kabīnes jumta kustību prom no puses, pa kuru izdarīts trieciens 6.3. punktā minētajā priekšslogošanas fāzē.
                  
               
                  
                     7.4.4.
                  
                  
                     Slogošanas ierīci novieto tā, lai testa laikā:
                  
               
                  
                     7.4.4.1.
                  
                  
                     tā būtu paralēla šasijas x-y plaknei;
                  
               
                  
                     7.4.4.2.
                  
                  
                     tā pārvietotos paralēli šasijas vertikālajai asij;
                  
               
                  
                     7.4.4.3.
                  
                  
                     tā slogošanas virsma pilnībā pārsegtu kabīnes jumta virsmas laukumu.
                  
               
                  
                     7.4.5.
                  
                  
                     Ar slogošanas ierīci kabīnes jumtam pieliek statisku slodzi, kas atbilst maksimālajai masai, kāda atļauta uz transportlīdzekļa priekšējo asi vai asīm, un nepārsniedz 98 kN.
                  
               
   
   
      
         1. papildinājums
         
            INSTRUKCIJAS TRANSPORTLĪDZEKĻA NOSTIPRINĀŠANAI TESTA STENDĀ
         
         
                  
                     1.
                  
                  
                     Vispārīgas instrukcijas nostiprināšanai
                  
               
                  
                     1.1.
                  
                  
                     Veic pasākumus, lai nodrošinātu to, ka transportlīdzeklis testa laikā ievērojami nepārvietojas. Šajā nolūkā iedarbina stāvbremzi, ieslēdz pārnesumu un priekšējos riteņus nofiksē ar atbalstķīļiem.
                  
               
                  
                     1.2.
                  
                  
                     Stiprināšanas ķēdes vai troses
                     Katrai stiprināšanas ķēdei vai trosei jābūt no tērauda un jāspēj izturēt vilces slodzi vismaz 10 tonnas.
                  
               
                  
                     1.3.
                  
                  
                     Šasijas rāmja bloķēšana
                     Šasijas rāmja garensijas visā to platumā un vismaz 150 mm garumā balsta uz koka blokiem, cieta kompozītmateriāla blokiem un/vai regulējamām metāla skavām. Bloku priekšējās malas nedrīkst atrasties ne uz priekšu no vistālāk aizmugurē esošā kabīnes punkta, ne uz aizmuguri no garenbāzes viduspunkta (skatīt 1. attēlu). Pēc ražotāja pieprasījuma šasijas rāmi uzstāda stāvoklī, kāds ir slogotam transportlīdzeklim.
                  
               
                  
                     1.4.
                  
                  
                     Nostiprināšana garenvirzienā
                  
               Šasijas rāmja kustību uz aizmuguri ierobežo ar ķēdēm vai trosēm A, ko piestiprina šasijas rāmja priekšpusē simetriski attiecībā pret tā garenasi, un stiprināšanas punkti atrodas ne mazāk kā 600 mm atstatu viens no otra. Ķēdēm vai trosēm nospriegotā stāvoklī jāveido ne vairāk kā 25° lejupvērsts leņķis ar horizontāli, un to projekcijām horizontālā plaknē jāveido ne mazāk kā 10° leņķis ar transportlīdzekļa garenasi (skatīt 1. attēlu). Ķēdes vai troses drīkst krustoties.
         
                  
                     1.5.
                  
                  
                     Ķēžu vai trošu nospriegošana un aizmugurējais stiprinājums
                     Iesākumā A un B testā ķēdi vai trosi C slogo ar aptuveni 1 kN. Tad visas nokares ķēdēs vai trosēs A un B tiek izlīdzinātas, un ķēdi vai trosi C pakļauj vismaz 10 kN stiepes slodzei. Ķēdes vai troses C leņķis pret horizontāli nedrīkst pārsniegt 15°. Punktā D starp šasijas rāmi un zemi pieliek vertikālu bloķējošo spēku, kas nav mazāks kā 500 N (skatīt 1. attēlu). Ķēdes un troses B, kā aprakstīts iepriekš, C testā aizstāj ar ķēdēm vai trosēm E un F (skatīt 2. attēlu).
                  
               
                  
                     1.6.
                  
                  
                     Ekvivalenta nostiprināšana
                     Pēc ražotāja pieprasījuma testu drīkst veikt ar kabīni, kas uzstādīta uz īpaša rāmja ar nosacījumu, ka ir pierādīta šādas uzstādīšanas metodes ekvivalence uzstādīšanai uz transportlīdzekļa.
                  
               
                  
                     2.
                  
                  
                     Frontāls trieciens
                  
               
                  
                     2.1.
                  
                  
                     Uz transportlīdzekļa uzstādīta kabīne
                     Kabīnei, kas uz transportlīdzekļa uzstādīta, kā aprakstīts 1. punktā, veic A testu.
                  
               
                  
                     2.1.1.
                  
                  
                     Sānu stiprinājums
                     Sānisku kustību ierobežo ar ķēdēm vai trosēm B, ko piestiprina šasijas rāmim simetriski attiecībā pret tā garenasi. Punkti stiprināšanai pie šasijas nedrīkst atrasties vairāk kā 5 m un mazāk kā 3 m no transportlīdzekļa priekšas. Ķēdēm vai trosēm nospriegotā stāvoklī jāveido ne vairāk kā 20° lejupvērsts leņķis ar horizontāli, un to projekcijām horizontālā plaknē jāveido ne mazāk kā 25° un ne vairāk kā 45° leņķis ar transportlīdzekļa garenasi (skatīt 1. attēlu).
                  
               
                  
                     2.2.
                  
                  
                     Uz rāmja stiprināta kabīne
                     Veic pasākumus, lai nodrošinātu to, ka kabīne testa laikā ievērojami nepārvietojas.
                  
               
                  
                     3.
                  
                  
                     Trieciens pa priekšējiem statņiem
                  
               
                  
                     3.1.
                  
                  
                     Uz transportlīdzekļa uzstādīta kabīne
                     Kabīnei, kas uz transportlīdzekļa uzstādīta, kā aprakstīts 1. punktā, veic B testu.
                  
               
                  
                     3.1.1.
                  
                  
                     Sānu stiprinājums
                     Sānisku kustību ierobežo ar ķēdēm vai trosēm B, ko piestiprina šasijas rāmim simetriski attiecībā pret tā garenasi. Punkti stiprināšanai pie šasijas nedrīkst atrasties vairāk kā 5 m un mazāk kā 3 m no transportlīdzekļa priekšas. Ķēdēm vai trosēm nospriegotā stāvoklī jāveido ne vairāk kā 20° lejupvērsts leņķis ar horizontāli, un to projekcijām horizontālā plaknē jāveido ne mazāk kā 25° un ne vairāk kā 45° leņķis ar transportlīdzekļa garenasi (skatīt 1. attēlu).
                  
               
                  
                     3.2.
                  
                  
                     Uz rāmja stiprināta kabīne
                     Veic pasākumus, lai nodrošinātu to, ka kabīne testa laikā ievērojami nepārvietojas.
                  
               
                  
                     4.
                  
                  
                     Jumta izturība
                  
               
                  
                     4.1.
                  
                  
                     Uz transportlīdzekļa uzstādīta kabīne
                     Kabīnei, kas uz transportlīdzekļa uzstādīta, kā aprakstīts 1. punktā, veic C testu.
                  
               
                  
                     4.1.1.
                  
                  
                     Šasijas rāmja bloķēšana
                     Neatkarīgi no 1.3. punkta abās pusēs zem šasijas rāmja garensiju priekšējiem galiem novieto papildu balstus.
                  
               
                  
                     4.1.2.
                  
                  
                     Sānu stiprinājums
                     Sānisku kustību ierobežo ar ķēdēm vai trosēm E un F, ko piestiprina šasijas rāmim simetriski attiecībā pret tā garenasi.
                     Punkti ķēžu vai trošu E stiprināšanai pie šasijas nedrīkst atrasties vairāk kā 5 m un mazāk kā 3 m no transportlīdzekļa priekšas.
                     Punktiem ķēžu vai trošu F stiprināšanai pie šasijas jāatrodas starp priekšējās ass centru un transportlīdzekļa priekšu.
                     Ķēdēm vai trosēm nospriegotā stāvoklī jāveido ne vairāk kā 20° lejupvērsts leņķis ar horizontāli, un to projekcijām horizontālā plaknē jāveido 90°±5° leņķis ar transportlīdzekļa garenasi (skatīt 2. attēlu).
                  
               
                  
                     4.2.
                  
                  
                     Uz rāmja stiprināta kabīne
                     Veic pasākumus, lai nodrošinātu to, ka rāmis testa laikā ievērojami nepārvietojas.
                  
               
            1. attēls
         
         
            Frontāla trieciena tests un trieciena pa priekšējiem statņiem tests
         
         Kabīne uzstādīta uz transportlīdzekļa
         
            
         
            2. attēls
         
         
            Jumta izturības tests
         
         Kabīne uzstādīta uz transportlīdzekļa
         
            
      
   
   
      
         2. papildinājums
         
            IZDZĪVOŠANAS TELPAS VERIFICĒŠANAI IZMANTOJAMAIS MANEKENS
         
         
            
         
                     Izmēri
                  
               
                     Nosaukums
                  
                  
                     Apraksts
                  
                  
                     Izmēri mm
                  
               
                     AA
                  
                  
                     Galvas platums
                  
                  
                     153
                  
               
                     AB
                  
                  
                     Galvas un kakla kopējais augstums
                  
                  
                     244
                  
               
                     D
                  
                  
                     Attālums no galvas augšas līdz pleca šarnīram
                  
                  
                     359
                  
               
                     E
                  
                  
                     Ikra dziļums
                  
                  
                     106
                  
               
                     F
                  
                  
                     Augstums no sēdekļa līdz pleca augšējai malai
                  
                  
                     620
                  
               
                     J
                  
                  
                     Elkoņa atbalsta augstums
                  
                  
                     210
                  
               
                     M
                  
                  
                     Ceļgala augstums
                  
                  
                     546
                  
               
                     O
                  
                  
                     Krūškurvja dziļums
                  
                  
                     230
                  
               
                     P
                  
                  
                     Attālums no sēdekļa atzveltnes līdz celim
                  
                  
                     595
                  
               
                     R
                  
                  
                     Attālums no elkoņa līdz pirkstgalam
                  
                  
                     490
                  
               
                     S
                  
                  
                     Pēdas garums
                  
                  
                     266
                  
               
                     T
                  
                  
                     Galvas garums
                  
                  
                     211
                  
               
                     U
                  
                  
                     Augstums no sēdekļa līdz galvas augšai
                  
                  
                     900
                  
               
                     V
                  
                  
                     Plecu platums
                  
                  
                     453
                  
               
                     W
                  
                  
                     Pēdas platums
                  
                  
                     77
                  
               
                     a
                  
                  
                     Attālums starp gūžas punkta centriem
                  
                  
                     172
                  
               
                     b
                  
                  
                     Krūškurvja platums
                  
                  
                     305
                  
               
                     c
                  
                  
                     Galvas un zoda kopējais augstums
                  
                  
                     221
                  
               
                     d
                  
                  
                     Apakšdelma biezums
                  
                  
                     94
                  
               
                     e
                  
                  
                     Attālums starp rumpja vertikālo līniju un galvas aizmuguri
                  
                  
                     102
                  
               
                     f
                  
                  
                     Attālums starp pleca šarnīru un elkoņa šarnīru
                  
                  
                     283
                  
               
                     g
                  
                  
                     Ceļa šarnīra augstums no zemes
                  
                  
                     505
                  
               
                     h
                  
                  
                     Augšstilba platums
                  
                  
                     165
                  
               
                     i
                  
                  
                     Klēpja augstums (sēdus)
                  
                  
                     565
                  
               
                     j
                  
                  
                     Attālums no galvas augšas līdz “H” punktam
                  
                  
                     819
                  
               
                     k
                  
                  
                     Attālums starp gūžas šarnīru un ceļgala šarnīru
                  
                  
                     426
                  
               
                     m
                  
                  
                     Potītes šarnīra augstums no zemes
                  
                  
                     89
                  
               
                     θ1
                     
                  
                  
                     Kāju sāniskā rotācija
                  
                  
                     20°
                  
               
                     θ2
                     
                  
                  
                     Kāju augšupvērstā rotācija
                  
                  
                     45 °
                  
               
   
   
      
         4. PIELIKUMS
         
            “H” PUNKTA UN RUMPJA FAKTISKĀ LEŅĶA NOTEIKŠANAS PROCEDŪRA MEHĀNISKO TRANSPORTLĪDZEKĻU SĒDVIETĀM (1)
         
          
         
            (1)  Procedūra ir aprakstīta Konsolidētās rezolūcijas par transportlīdzekļu konstrukciju (R.E.3) 1. pielikumā (dokuments ECE/TRANS/WP.29/78/Rev.6).
      
   
   
      
         1. papildinājums
         
            TELPISKĀ “H” PUNKTA MAŠĪNAS (3-D H MAŠĪNAS) APRAKSTS (1)
         
          
         
            (1)  3-D H mašīna ir aprakstīta Konsolidētās rezolūcijas par transportlīdzekļu konstrukciju (R.E.3) 1. pielikuma 1. papildinājumā (dokuments ECE/TRANS/WP.29/78/Rev.6).
      
   
   
      
         2. papildinājums
         
            TELPISKĀ KOORDINĀTU SISTĒMA (1)
         
          
         
            (1)  Kā aprakstīts Konsolidētās rezolūcijas par transportlīdzekļu konstrukciju (R.E.3) 1. pielikuma 2. papildinājumā (dokuments ECE/TRANS/WP.29/78/Rev.6).
      
   
   
      
         5. PIELIKUMS
         
            ATSAUCES DATI ATTIECĪBĀ UZ SĒDVIETĀM (1)
         
          
         
            (1)  Kā aprakstīts Konsolidētās rezolūcijas par transportlīdzekļu konstrukciju (R.E.3) 1. pielikuma 3. papildinājumā (dokuments ECE/TRANS/WP.29/78/Rev.6).